Guildwars het in 2005 op die mark gekom. Dit is 'n interaktiewe internet rolspel rekenaarspeletjie waarin jy 'n karakter beheer, met spesiale vaardighede bv. dat hy/sy kan vlieg, of toorkunsies kan uitvoer. So 'n spel word gewoonlik met ander individue aanlyn gespeel en moet die speler soms met 'n aantal ander spelers 'n spesifieke opdrag uitvoer. So byvoorbeeld moet 'n draak verslaan word, of 'n groep mense 'n rivier oorsteek.
In so 'n speletjie is daar verskeie gespesialiseerde groepe of klasse. As jy begin speel moet jy 'n karaktergroep kies, wat grotendeels bepalend is vir jou taak en vaardighede binne 'n groep. So is daar byvoorbeeld 'n Priesterklas, wat sy/haar medespelers van siektes en kwale genees, maar ook 'n banvloek kan uitspreek. In Guildwars kan 'n karakter buiten sy primêre vakgebied ook die vaardighede van 'n ander vakgebied aanleer.
Elke klas het spesiale vaardighede wat hom spesiaal of gevaarlik maak. Jy kan 'n Toordokter wees en daarmee saam ook nog 'n Demoon se magte ("Necro/Mesmer")bekom.
Terwyl jy die spel speel kan jy nuwe vaardighede aanleer, wat jy met kubergoud kan koop, of jy word met 'n vaardigheid beloon. 'n Hoof Vegter kan slegs Hoof Vegtersvaardighede aanleer maar ook Priestervaardighede -- mits hy 'n Priester as tweede vakgebied gekies het. 'n Toordokter kan byvoorbeeld 'n vaardigheid aanleer om dooie mense as zombies op te wek. 'n Kryger kan immuun word teen beserings ens. Hoe meer ervaring 'n karakter opdoen hoe meer effektief word hy en kan jy moeiliker opdragte aandurf.
In die spel moet jy opdragte uitvoer: 'n draak verslaan, eetgoed na behoeftiges bring ens. Die opdragte kry jy van 'n rekenaar karakter in 'n stad of dorp, soms ook buite in die platteland moet jy karakters behulpsaam wees.
Om Guildwars te speel moet jou rekenaar voltyds aan die internet verbind wees. Dit is raadsaam om Guildwars met 'n ADSL-verbinding te speel op 'n rekenaar met 'n Pentium 4 van 2.Ghz/AMD Athlon 32bit 2.0Ghz, minimaal 1Gb geheue, 6Gb disketruimte en 'n DirectX9 grafiese kaart.